ສະຫະລັດ ຊ່ວຍເຫຼືອກໍ່ສ້າງໂຮງໝໍ 2 ແຫ່ງ ຢູ່ແຂວງຊຽງຂວາງ
ກອງທັບສະຫະລັດໃຫ້ທຶນກໍ່ສ້າງ ໂຮງໝໍ 2 ແຫ່ງຢູ່ເມືອງຜາໄຊ ແລະເມືອງພູກູດ ອັນເປັນສ່ວນນຶ່ງໃນ 8 ໂຄງການຊ່ວຍເຫຼືອ ດ້ານສາທາລະນະສຸກ ແກ່ລາວ ໃນປີນີ້.
ກອງທັບສະຫະລັດໃຫ້ການຊ່ວຍເຫຼືອລາວ ໃນການກໍ່ສ້າງໂຮງໝໍ 2 ແຫ່ງ ຢູ່ເມືອງຜາໄຊ ກັບເມືອງພູກູດ ໃນແຂວງຊຽງຂວາງ ຊຶ່ງເປັນສ່ວນນຶ່ງໃນ 8 ໂຄງການຊ່ວຍເຫຼືອດ້ານສຸຂະ ພາບອະນາໄມ ໃນປີນີ້ ພິທີການວາງສີລາເລີກສໍາລັບໂຄງການກໍ່ສ້າງໂຮງໝໍໃໝ່ 2 ແຫ່ງ ຢູ່ເມືອງຜາໄຊ ກັບ ເມືອງພູກູດໃນແຂວງຊຽງຂວາງ ໄດ້ມີຂຶ້ນຢ່າງເປັນທາງການ ເມື່ອບໍ່ນານມານີ້ ໂດຍມີ ພັນໂທ James McAden ທູດທະຫານສະຫະລັດປະຈໍາລາວ ກັບທ່ານດວງຈິດ ແຈ້ງ ໄຊວັງ ຮອງເຈົ້າແຂວງຊຽງຂວາງ ພ້ອມດ້ວຍເຈົ້າໜ້າທີ່ຂອງທັງສອງຝ່າຍຈໍານວນນຶ່ງ ເຂົ້າຮ່ວມໃນພິທີ ການກໍ່ສ້າງໂຮງໝໍທັງສອງແຫ່ງດັ່ງກ່າວນີ້ ຖືເປັນສ່ວນນຶ່ງໃນ 8 ໂຄງການທີ່ສະຫະລັດໄດ້ ໃຫ້ການຊ່ວຍເຫລືອໃນດ້ານມະນຸດສະທຳ ເພື່ອເປັນການຕອບແທນປະຊາຊົນລາວ ໃນ ແຂວງຊຽງຂວາງ ທີ່ໄດ້ໃຫ້ ການຊ່ວຍເຫລືອ ແລະຮ່ວມມືໃນການຊອກຫາຊາກກະດູກ ແລະສິ່ງເສດເຫລືອຂອງບັນດາທະຫານອາເມຣິກັນ ທີ່ເສຍຊີວິດໃນປາງສົງຄາມອິນໂດຈີນ ຢູ່ໃນລາວ ທັງນີ້ ທາງການສະຫະລັດ ໄດ້ໃຫ້ຄວາມສໍາຄັນຕໍ່ການ ຊ່ວຍເຫຼືອທາງດ້ານມະນຸດ ສະທໍາຢູ່ໃນລາວ ນັບເປັນ ໄລຍະເວລາທີ່ຍາວນານກວ່າ 15 ປີມາແລ້ວ ໂດຍສໍາລັບ ການຊ່ວຍເຫຼືອໃນແຂວງຊຽງ ຂວາງໃນປີ 2012 ນີ້ ກໍ່ຄິດ ເປັນມູນຄ່າຮວມເກີນກວ່າ 3 5 ລ້ານໂດລາ ຊຶ່ງຍັງບໍ່ລວມ ເຖິງການຊ່ວຍເຫຼືອໃນດ້ານ ດຽວກັນນີ້ ຢູ່ໃນແຂວງອື່ນໆ ແຕ່ຢ່າງໃດ ຕົວຢ່າງກໍຄື ທາງການສະຖານທູດສະຫະລັດອາເມຣິກາປະຈໍາປະເທດລາວ ແລະບໍລິສັດ Walgreens ຈາກສະຫະລັດ ໄດ້ໃຫ້ການຊ່ວຍເຫຼືອກະຊວງສະທາລະນະສຸກຂອງລາວ ເມື່ອທ້າຍເດືອນເມສາທີ່ຜ່ານມາ ຊຶ່ງເປັນການຊ່ວຍເຫຼືອໃນການສັກຢາວັກຊິນ ເພື່ອປ້ອງກັນ ເຊື້ອໂຣກໄຂ້ຫວັດ ໃຫ້ແກ່ປະຊາຊົນລາວຈໍານວນເຖິງ 375,000 ຄົນໃນທົ່ວປະເທດ ທັງນີ້ ປະຊາຊົນລາວທີ່ເປັນເປົ້າໝາຍ ທີ່ຈະໄດ້ຮັບການສັກຢາວັກຊິນພາຍໃຕ້ໂຄງການ ດັ່ງກ່າວນີ້ ກໍແມ່ນປະຊາຊົນລາວທີ່ມີຄວາມສ່ຽສູງຕໍ່ການທີ່ຈະຕິດເຊື້ອໂຣກໄຂ້ຫວັດ ເນື່ອງຈາກສຸຂະພາບຮ່າງກາຍບໍ່ແຂງແຮງ ຫຼືບໍ່ມີພູມຕ້ານທານເຊື້ອໂຣກ ຊຶ່ງໃນນີ້ກໍມີ ທັງແມ່ຍິງທີ່ຖືພາ, ຄົນຊະລາ ແລະຄົນລາວ ທີ່ມີໂຣກປະຈໍາຕົວ ເຊັ່ນໂຣກຫົວໃຈ ແລະ ໂຣກປອດເປັນຕົ້ນ ລວມທັງເດັກນ້ອຍທີ່ຢູ່ໃນເຂດທີ່ສຸ່ມສ່ຽງ ຫຼືເຄີຍມີການແຜ່ລະບາດ ຂອງເຊື້ອໂຣກເກີດຂຶ້ນຢ່າງກ້ວາງຂວາງນັ້ນເອງ ໃນໄລຍະດຽວກັນນັ້ນ ທາງການສະຫະລັດໂດຍກອງບັນຊາການກອງທັບປະຈໍາພາກພື້ນ ປາຊີຟິກ ກໍໄດ້ຮ່ວມມືກັບໂຮງໝໍມິດຕະພາບລາວ-ມົງໂກລ ຢູ່ເມືອງໂພນສະຫວັນ ໃນແຂວງ ຊຽງຂວາງ ເພື່ອໃຫ້ບໍລິການດ້ານກວດສຸຂະພາບຮ່າງກາຍ ແລະການປິ່ນປົວປະຊາຊົນລາວ ທີ່ເຈັບປ່ວຍ ໂດຍບໍ່ຄິດຄ່າແລະພ້ອມກັນນັ້ນ ກໍຍັງໃຫ້ການຊ່ວຍເຫລືອໃນການຝຶກອົບຮົມ ກ່ຽວກັບການສະກັດກັ້ນ ແລະປ້ອງກັນການແຜ່ລະບາດຂອງເຊື້ອໂຣກ HIV-AIDS ໃຫ້ແກ່ ບັນດາແພດໝໍຂອງກອງທັບປະຊາຊົນລາວ ອີກດ້ວຍ ກ່ອນໜ້ານີ້ ອົງການເພື່ອການ ພັດທະນາຂອງສະຫະລັດຫລື USAID ນັ້ນ ໄດ້ຕົກລົງຮ່ວມກັນ ກັບຫ້ອງການປະສານງານຕ້ານ ແລະຄວບຄຸມພະຍາດຕິດຕໍ່ແຫ່ງ ຊາດລາວ ເພື່ອໃຫ້ການຊ່ວຍ ເຫລືອທາງການລາວ ໃນການ ປ້ອງກັນເຊື້ອໂຣກຕິດຕໍ່ໃນຄົນ ແລະສັດຈົນເຖິງເດືອນມີນາ ປີ 2013 ໂດຍຫວັງວ່າ ຈະຊ່ວຍ ປ້ອງກັນບໍ່ໃຫ້ເຊື້ອໂຣກຕິດຕໍ່ ທີ່ເຄີຍແຜ່ລະບາດຢູ່ໃນລາວ ນັ້ນ ກັບຄືນມາແຜ່ລະບາດອີກ ເທື່ອໃໝ່ ດັ່ງທີ່ທ່ານ ບຸນຫຼາຍ ພົມມະສັກ ຫົວໜ້າຫ້ອງການ ປະສານງານຕ້ານ ແລະຄວບຄຸມພະຍາດຕິດຕໍ່ແຫ່ງຊາດລາວ ໄດ້ໃຫ້ການຊີ້ແຈງໃນຕອນ ນຶ່ງວ່າ: ນອກຈາກນີ້ ທາງການສະຫະລັດ ກໍໄດ້ໃຫ້ການຊ່ວຍເຫລືອລາວໃນການເກັບກູ້ລະເບີດ ບໍ່ທັນແຕກ UXO ມາຢ່າງຕໍ່ເນື່ອງ ນັບແຕ່ປີ1993 ເປັນຕົ້ນມາ ກໍປາກົດວ່າລັດຖະບານ ສະຫະລັດ ໄດ້ໃຫ້ການຊ່ວຍເຫລືອແກ່ລາວໃນດ້ານດັ່ງກ່າວນີ້ແລ້ວ ຫລາຍກວ່າ 51 ລ້ານ ໂດລາ ໂດຍຍັງບໍ່ລວມເຖິງ 9 ລ້ານໂດລາ ເພື່ອຊ່ວຍເຫລືອໃນການເກັບກູ້ລະເບີດ UXO ໃນປີ 2012 ນີ້